39歲前當紅TVB小生加入執笠潮 大呻市道唔好仲加租:停車位又冇
現年39歲昔日當紅TVB小生蔡淇俊,近年北上發展轉戰飲食界,並轉營做抖音KOL,分享做演員及執笠辛酸,賣雞腳又無生意,並自揭勾富婆真相,成功以「賣慘」吸引流量。
蔡淇俊近日拍片又自爆經營近5年的美容院執笠,他一邊執拾細軟,一邊大呻:「唉,捱得過三年疫情,捱唔過加租。有冇搞錯,咁嘅市道仲加租啊!早兩年唔見佢減租。」蔡淇俊之後又走出門外,又呻門口沒有停車位,「其實我呢度停車位又冇,我真係唔明點解仲要加租。」並稱見到不少隔籬舖頭都執笠,但他未放棄創業念頭,「或者我我搵到個平啲嘅地方,開過間。」
蔡淇俊又留言表示:「現在還有雞腳店,咖啡店,抖店也在做雞腳,接下來準備做花膠,做榴蓮,生命不止,奮鬥不息。努力做好電商」又表示:「我會一直創業,永遠不會放棄奮鬥」。有人留言問:「你還有幾多間店啊?」蔡淇俊回覆仍有三間店:「還有一個咖啡店,雞腳店,還有抖店」;又有人窒蔡淇俊有富婆包底,「反正你有富婆兜底,怕條鐵」,蔡淇俊耐心回覆:「你想多了,一直在靠自己,問心無悔」。